turjo4nis/wikipedia-bn-dump-20250701 huggingface dataset:
বিএএসএফ

বিএএসএফ বিশ্বের সবচেয়ে বড় রাসায়নিক পণ্য উৎপাদনকারী কোম্পানি। এর সদর দপ্তর জার্মানির লুড্‌ভিগশ্যাফেনে অবস্থিত। কোম্পানিটির নামের চারটি অক্ষর নিবন্ধনকৃত ট্রেডমার্ক। বিএএসএফ বর্তমানে ফ্রাঙ্কফুর্ট স্টক এক্সচেঞ্জ, লন্ডন স্টক এক্সচেঞ্জ এবং যুরিখ স্টক এক্সচেঞ্জে তালিকাভুক্ত। ২০০৭ সালের সেপ্টেম্বরে বিএএসএফ নিউ ইয়র্ক স্টক এক্সচেঞ্জ থেকে এর নিবন্ধন বাতিল করে।

পৃথিবীর ৮০টির বেশি দেশে বিএএসএফ গ্রুপের সহযোগী এবং যৌথ অংশাদারী ব্যবসা রয়েছে। বিশ্বজুড়ে এর ছয়টি সমন্বিত উৎপাদন কারখানা এবং ইউরোপ, এশিয়া, অস্ট্রেলিয়া, আমেরিকা এবং আফ্রিকাতে ৩৯০ট উৎপাদন কেন্দ্র রয়েছে। ২০০টির বেশি দেশে বিএএসএফ-এর ক্রেতা রয়েছে। কোম্পানিটি এর পণ্য বিভিন্ন শিল্পের জন্য ব্যবহৃত রাসায়নিক দ্রব্য উৎপাদন ও বাজারজাত করে। অনেক বড় এবং বিশ্বজুড়ে এর ব্যবসা থাকলেও বিএএসএফ অপেক্ষাকৃত কম জনসম্মুখে আলোচনায় এসেছে। এর কারণ ১৯৯০ এর দশকে বিএএসএফ এর সরাসরি গ্রাহকদের জন্য পণ্য উৎপাদন বন্ধ করে দেয়।

২০১২ সালের শেষ নাগাদ বিএএসএফ-এ ১১৩০০০ জন মানুষ কাজ করত। এর মধ্যে ৫২,৮০০ এরও বেশি কাজ করত জার্মানিতে। ২০১২ সালে বিএএসএফ-এর বিক্রয় হয় ৭৮.৭২ বিলিয়ন ইউরো। বর্তমানে বিএএসএফ এশিয়াতে এর ব্যবসা জোরদার ও সম্প্রসারণ করার চেষ্টা করছে। ১৯৯০ থেকে ২০০৫ সালের মধ্যবর্তি সময়ে বিএএসএফ এশিয়াতে ৫.৬ বিলিয়ন ইউরো বিনিয়োগ করে।

ব্যবসার ধরন 
বিএএসএফ বিভিন্ন ধরনের রাসায়নিক পণয় বাজারজাত করে থাকে। এসব পণ্য বিভিন্ন শিল্পের জন্য ব্যবহৃত হয়। বিএএসএফ এর ব্যবসা কয়েকটি প্রধান ভাগে বিভক্তঃ রাসায়নিক উপাদান, প্লাস্টিক, পারফর্ম্যান্স প্রোডাক্ট, কার্যকরী সমাধান, কৃষিকাজের উপযোগী পণ্য এবং তেল ও গ্যাস।

রাসায়নিক উপাদান 
বিএএসএফ উৎপাদিত রাসায়নিক পণ্যের মধ্যে রয়েছে দ্রাবক সামগ্রী, অ্যামিন, রেজিন, আঠা, ইলেকট্রনিক-গ্রেড কেমিক্যাল, শিল্প গ্যাস, মৌলিক পেট্রোকেমিক্যাল, অজৈব রাসায়নিক যৌগ। এসব পণ্যের প্রধান ক্রেতা হল বিভিন্ন ঔষধ প্রস্ততকারক প্রতিষ্ঠান, নির্মাণ প্রতিষ্ঠান, টেক্সটাইল এবং মোটরগাড়ি প্রস্ততকারণ প্রতিষ্ঠান।

প্লাস্টিক 
বিএএসএফ অনেক ধরনের রাসায়নিক উপাদান তৈরি করে। এর মধ্যে রয়েছে ভারি শিল্প ও প্রকৌশলে ব্যবহৃত বিভিন্ন উপাদান, উচ্চ ক্ষমতাসম্পন্ন পণ্য, থার্মোপ্লাস্টিক, ফোম, ইউরেথেন।

তথ্যসূত্র

আরও পড়ুন 

 Abelshauser, Werner. German History and Global Enterprise: BASF: The History of a Company (2004) covers 1865 to 2000
 Beer, John J. The Emergence of the German Dye Industry (1959)

বহিঃসংযোগ 

 

জার্মানির কোম্পানি
১৯৪৫-এ বিলুপ্ত কোম্পানি
বোম্বে স্টক এক্সচেঞ্জে তালিকাভুক্ত কোম্পানি
জার্মান মার্কা
জার্মানিতে সদর দফতর বহুজাতিক কোম্পানি
মেরিনা ইকবাল

মেরিনা ইকবাল ( (জন্ম: ৭ মার্চ ১৯৮৭) হলেন একজন পাকিস্তানি আন্তর্জাতিক নারী ক্রিকেটার। তিনি একজন ডানহাতি ব্যাটসম্যান এবং ডানহাতি মিডিয়াম ফাস্ট বোলার হিসেবে পাকিস্তান মহিলা ক্রিকেট দলের হয়ে আন্তর্জাতিক ক্রিকেট খেলে থাকেন।

খেলোয়াড়ী জীবন

একদিনের আন্তর্জাতিক 
মেরিনার একদিনের আন্তর্জাতিক খেলায় অভিষেক হয় মে ২০০৯ সালে আয়ারল্যান্ড দলের বিরুদ্ধে।

টি২০ 
মেরিনার টুয়েন্টি২০ আন্তর্জাতিক খেলায় অভিষেক হয় ২০০৯ সালে ডারবিনে আয়ারল্যান্ড দলের বিরুদ্ধে।

২০১০ 
মেরিনা ২০১০ সালের চীনে অনুষ্ঠিতব্য এশিয়ান গেমসে পাকিস্তান জাতীয় ক্রিকেট দলের অন্যতম একজন খেলোয়াড় ছিলেন। উক্ত প্রতিযোগীতায় পাকিস্তান স্বর্ণ জিতেন।

তথ্যসূত্র

বহিঃসংযোগ 
 ইএসপিএন ক্রিকইনফো
 ক্রিকেট আর্কাইভ

১৯৮৭-এ জন্ম
জীবিত ব্যক্তি
পাকিস্তানি মহিলা ক্রিকেটার
লাহোর থেকে আগত ক্রিকেটার
পাকিস্তানের মহিলা একদিনের আন্তর্জাতিক ক্রিকেটার
পাকিস্তানের মহিলা টুয়েন্টি২০ আন্তর্জাতিক ক্রিকেটার
পাকিস্তানের ক্রিকেট ধারাভাষ্যকার
মহিলা ক্রিকেট ধারাভাষ্যকার
এশিয়ান গেমসে স্বর্ণপদক বিজয়ী পাকিস্তানি
এশিয়ান গেমসের ক্রিকেটে পদক বিজয়ী
২০১০ এশিয়ান গেমসের ক্রিকেটার
২০১৪ এশিয়ান গেমসের ক্রিকেটার
২০১০ এশিয়ান গেমসের পদক বিজয়ী
২০১৪ এশিয়ান গেমসের পদক বিজয়ী
সানা মীর

সানা মীর (জন্ম: ৫ জানুয়ারি, ১৯৮৬) হলেন একজন কাশ্মীরি বংশোদ্ভুত পাকিস্তানি নারী ক্রিকেটার এবং পাকিস্তান নারী ক্রিকেট দলের অধিনায়ক। তাকে ২০০৮ সালের নারী ক্রিকেট বিশ্বকাপ কোয়ালিফায়ার খেলায প্লেয়ার অব দ্যা টূর্ণামেন্ট ঘোষণা করা হয় এবং বর্তমানে আইসিসি খেলোয়াড় র‌্যাঙ্কিংয়ে ১৬তম ওডিআই বোলারের অবস্থানে রয়েছেন। এছাড়াও তিনি পাকিস্তানি ২০ খেলোয়াড়ের মধ্যে অন্যতম একজন। প্রথম নারী ক্রিকেটার হিসেবে ওয়ানডেতে এক শ উইকেট নেওয়া ক্রিকেটার তিনি।

ব্যক্তিগত জীবন 
তার ক্রিকেট ক্যারিয়ারের পাশাপাশি, মীর একজন পরিপূর্সণ ছাত্রী ছিলেন। তার প্রিয় ক্রিকেটার হলেনে ওয়াকার ইউনুস, ইমরান খান।

আন্তর্জাতিক ক্যারিয়ার

অধিনায়কত্ব 
৪ মে ২০০৯ সালে মীরকে পাকিস্তান ২০০৯ সালের আইসিসি নারী বিশ্বকাপ টুয়েন্টি২০ জন্য অধিনায়ক নির্বাচিত করেন। 
তিনি পূর্বে উরুজ মুমতাজ এর অধীনে সহ-অধিনায়ক ছিলেন। সহ-অধিনায়ক হিসেবে মীর এর কর্তব্য নাইন আবিদি এর কাছে হস্তান্তর করা হয়।
মীরকে দক্ষিণ আফ্রিকায় অনুষ্ঠিত আইসিসি নারী ক্রিকেট প্রতিযোগীতার জন্য অধিনায়কত্ব অপরিবর্তিত রাখা হয়।

২০১০ 
২০১০ সালের এশিয়ান গেমস, মীরের নেতৃত্বে পাকিস্তান নারী ক্রিকেট দল স্বর্ণ পদক লাভ করে। উক্ত প্রতিযোগিতায় সানা মীরের অসাধারণ অধিনায়কত্ব এবং মার্জিত ক্রিকেটের সুবাদে সর্বপ্রথম নারীদের ক্রিকেটে স্বর্ণপদক লাভ করেন।

২০১১ 
চতুর্থবারের জন্য জাতীয় চ্যাম্পিয়নশিপ জিতে সানা মীর ঘরোয়া পর্যায়ে পাকিস্তানের সবচেয়ে সফল অধিনায়ক হিসেবে পরিণত হয়েছেন। তার দল এখনো পর্যন্ত গত চার বছরে ঘরোয়া পর্যায়ে একটি খেলাতেও হেরে যায়নি। এছাড়াও সানা মীর পাকিস্তান জাতীয় দলের নেতৃত্বে তাদের প্রথম টুর্নামেন্টে জয় টি২০ এবং ওয়ানডে উভয় ফরম্যাটের। উক্ত টুর্নামেন্ট ২০১১ সালে শ্রীলঙ্কায় অনুষ্ঠিত হয়েছিল। চার দেশী কাপে দল ছিল 
শ্রীলঙ্কা, পাকিস্তান, আয়ারল্যান্ড, এবং হল্যান্ড। তিনি টি২০ চার দেশীয় কাপের ফাইনালে ম্যাচ খেতাব নারীতে ভূষিত হন।

ওয়ার্ল্ড কাপ কোয়ালিফায়ার ২০১২: 
নারী দল তার অধিনায়কত্ব অধীনে ২০১২ টি২০ এবং ২০১৩ নারী ওয়ানডে বিশ্বকাপের জন্য যোগ্যতা অর্জন করে। প্রথমবারের মতো দলটি দক্ষিণ আফ্রিকাকে পরাজিত করে যার ফলে, ৮ থেকে ৬ নং র্যা়ঙ্কিয়ে তাদের উন্নতি হয়।

২০২০
২০২০ সালের এপ্রিল মাসে এসে অবসরের ঘোষণা দিয়েছেন সানা মীর।

তথ্যসূত্র

বহিঃসংযোগ 
 
 

১৯৮৬-এ জন্ম
২০১০ এশিয়ান গেমসের ক্রিকেটার
২০১৪ এশিয়ান গেমসের ক্রিকেটার
আজাদ কাশ্মীরের ব্যক্তিত্ব
অ্যাবোটাবাদ থেকে আগত ক্রিকেটার
করাচির নারী ক্রিকেটার
এশিয়ান গেমসে স্বর্ণপদক বিজয়ী পাকিস্তানি
এশিয়ান গেমসের ক্রিকেটে পদক বিজয়ী
জীবিত ব্যক্তি
পাকিস্তানি মহিলা ক্রিকেটার
পাকিস্তানের মহিলা একদিনের আন্তর্জাতিক ক্রিকেটার
পাকিস্তানের মহিলা টুয়েন্টি২০ আন্তর্জাতিক ক্রিকেটার
পাকিস্তানের মহিলা ক্রিকেট অধিনায়ক
মহিলাদের টুয়েন্টি২০ আন্তর্জাতিকে হ্যাট্রিক লাভকারী
এশিয়া গেম চেঞ্জার পুরস্কার বিজয়ী
কাশ্মীরি বংশোদ্ভূত পাকিস্তানি ব্যক্তি
পাকিস্তানের ক্রিকেট ধারাভাষ্যকার
মহিলা ক্রিকেট ধারাভাষ্যকার
২০১০ এশিয়ান গেমসের পদক বিজয়ী
২০১৪ এশিয়ান গেমসের পদক বিজয়ী
ফেতিহ ১৪৫৩

ফেতিহ ১৪৫৩ (ইংরেজি:The conquest 1453) হল একটি বীরত্বগাঁথাসূচক ঐতিহাসিক ঘটনাভিত্তিক একশনধর্মী তুর্কী চলচ্চিত্র যা ২০১২ সালের ১৬ই ফেব্রুয়ারি মুক্তি পায়। এর পটভূমি ও কাহিনী পঞ্চদশ শতাব্দীর উসমানীয় সম্রাট দ্বিতীয় মুহাম্মদ (উসমানীয় সুলতান) অর্থাৎ মুহাম্মদ ফাতিহ বা বিজয়ী সম্রাট এর রাজত্বকালে উসমানীয়দের দ্বারা কন্সটান্টিনোপল (পরবর্তীতে ইস্তানবুল) বিজয়ের ঘটনাসমুহের উপর ভিত্তি করে করা হয়েছে। এতে সম্রাট দ্বিতীয় মুহাম্মদের চরিত্রে অভিনয় করেন খ্যাতিমান তুর্কী অভিনেতা দাভরিম এভিন। ছবিটি মুক্তি দেয়ার আঠারো দিনের মাথায় এটি তুরস্কের সবচেয়ে ব্যবসাসফল চলচ্চিত্রের রেকর্ডকে ভেঙে ফেলে। বর্তমানে এটি তুর্কী ভাষার সবচেয়ে আলোচিত ও ব্যবসাসফল চলচ্চিত্র।

কাহিনীসূত্র 
নবী মুহাম্মদ(সা.) এর মদীনায় থাকাকালীন সময়ের (৬২৭খ্রিষ্টাব্দ) একটি স্থানীয় ঐতিহাসিক ঘটনা প্রদর্শনের মাধ্যমে চলচ্চিত্রটির প্রথম দৃশ্য উন্মোচন করা হয়, যেখানে দেখানো হয় সাহাবী আবূ আইয়ুব আল-আনসারী অপরাপর সাহাবীদেরকে বলছেন যে, নবীজী  বলেছেন, একজন মহান সেনাপ্রধান এবং তার সৈন্যদল কর্তৃক কন্সটান্টিনোপল বিজিত হবে।

এর পরের দৃশ্যেই চিত্রপট নাটকীয়ভাবে চতুর্দশ শতকে মোড় নেয় যেখানে সুলতান দ্বিতীয় মুহাম্মদের জন্মের প্রেক্ষাপট দেখানো হয়। অনতিবিলম্বে প্রেক্ষাপট সুলতানের তারুণ্যকে তুলে ধরে যেখানে উসমানীয় সুলতান মুহাম্মাদ ফাতিহ তার সেনাপতি হাসানের সাথে লড়ছেন। এরপর পিতা মুরাদের মৃত্যু, যুদ্ধ পরিকল্পনা, খলিল পাশার সাথে বিরোধ, কন্সটানটিনোপলের সমুদ্রসীমায় সুদৃঢ় লৌহশৃঙ্খল এড়িয়ে সমুদ্রতটে তৈলতক্তা কৌশল অবলম্বনে জাহাজ পারাপারের মত বুদ্ধিদীপ্ত পদক্ষেপ প্রদর্শনের মধ্য দিয়ে কাহিনী যুদ্ধে এগিয়ে যায়। অবশেষে ৫৭দিনের অনবরত কামানগোলা নিক্ষেপের মাধ্যমে কন্সটান্টিনোপলের দেয়াল ভাঙন, রক্তযুদ্ধ, হাসানের ত্যাগ ও কন্সটান্টিনপল দখলের মধ্য দিয়ে চলচ্চিত্রটি সমাপ্ত হয়।

ঐতিহাসিক সত্যতা

নির্মাণ এবং মুক্তি

অভিনয়ে

মুক্তি 
২০১২ সালের ১৫ই ফেব্রুয়ারি স্থানীয় সময় দুপুর ২:৫৩ মিনিটে চলচ্চিত্রটি জাতীয়ভাবে তুরস্কে এবং তার একদিন পর, ১৬ই ফেব্রুয়ারি তে আন্তর্জাতিকভাবে বহির্বিশ্বে মুক্তি দেয়া হয়। মুক্তির প্রথম সপ্তাহেই ছবিটির প্রায় পঁচিশ লাখ টিকিট বিক্রি হয় এবং সর্বমোট ৪.৫ কোটি ডলার আয় করে রেকর্ড ভঙ্গ করে। মুক্তির প্রায় একবছর পর ২০১৩ সালের ৩রা মার্চ চলচ্চিত্রটি বাংলাদেশে স্টার সিনেপ্লেক্সে চলচ্চিত্রটির আন্তর্জাতিক নাম "ফেতিহ ১৪৫৩: ব্যাটল অব টু এম্পায়ার্স" নামে মুক্তি পায়।

সাউন্ডট্র্যাক 

চলচ্চিত্রটির আবহসঙ্গীতসমগ্র ২০ মার্চ আইটিউনসে এবং ৩ এপ্রিল অডিও সিডি আকারে মুক্তি পায়। চলচ্চিত্রটির আবহসঙ্গীত পরিচালনায় ছিলেন ব্রিটিশ সঙ্গীত পরিচালক বেঞ্চামিন ওয়ালফিস্চ।

প্রাপ্তি 
চলচ্চিত্রটি বাণিজ্যিকভাবে চলাকালে তুরস্কের তৎকালীন(২০১২) প্রধানমন্ত্রী রেজেপ তাইয়িপ এরদোয়ানের জন্য একটি বিশেষ প্রদর্শনীর ব্যবস্থা করা হয় এবং চলচ্চিত্রটি দেখে তিনি অত্যন্ত পছন্দ করেন। অপরদিকে, ছায়াছবির পটভূমিতে ঐতিহাসিকভাবে বিরোধীপক্ষ হিসেবে সম্পর্ক থাকার সুবাদে গ্রীসে ছবিটিকে নিয়ে ব্যাপক সমালোচনা ও বিতর্ক শুরু হয় এবং বৈষম্যবাদী ও বিভ্রান্তিকর হিসেবে চলচ্চিত্রটির বিরুদ্ধে অভিযোগ ওঠে। এছাড়াও গ্রীসের একটি দৈনিক পত্রিকা চলচ্চিত্রটিকে তুরষ্কের "রাজনৈতিক চক্রান্ত" হিসেবে অভিহিত করে।

তথ্যসূত্র

আরও দেখুন 
কনস্টান্টিনোপল বিজয়
উলুবাতলি হাসান

বহিঃসংযোগ 
 
 

২০১২-এর চলচ্চিত্র
তুর্কি চলচ্চিত্র
তুর্কি ভাষার চলচ্চিত্র
ঐতিহাসিক চলচ্চিত্র
ঐতিহাসিক অ্যাকশন চলচ্চিত্র
ঐতিহাসিক মহাক্যাবিক চলচ্চিত্র
ইসলাম সম্পর্কে চলচ্চিত্র
সিক্কুজি প্রসন্ন

সিক্কুজি প্রসন্ন (; জন্ম: ২৭ জুন, ১৯৮৫) বালাপিটিয়ায় জন্মগ্রহণকারী বিশিষ্ট শ্রীলঙ্কান ক্রিকেটার। শ্রীলঙ্কা জাতীয় ক্রিকেট দলের অন্যতম খেলোয়াড় প্রসন্নের টেস্ট অভিষেক ঘটে অস্ট্রেলিয়ার বিপক্ষে। ৮ সেপ্টেম্বর, ২০১১ তারিখে পাল্লেকেলে আন্তর্জাতিক ক্রিকেট স্টেডিয়ামে অনুষ্ঠিত ঐ খেলায় তিনি মাত্র ৫ রান সংগ্রহ করেছিলেন। ২৩ ওভার বোলিং করেও কোন উইকেট লাভ করতে সক্ষম হননি। খেলায় তিনি মূলতঃ অল-রাউন্ডার হিসেবে রয়েছেন। ডানহাতে ব্যাটিংয়ে পারদর্শী প্রসন্ন লেগ ব্রেক বোলিং করে থাকেন। ঘরোয়া ক্রিকেটে কন্দুরাতা, শ্রীলঙ্কা আর্মি দলের হয়ে খেলছেন। ৫ ফুট ৯ ইঞ্চি উচ্চতাবিশিষ্ট প্রসন্ন বালাপিটিয়ার রিওয়াথা কলেজে পড়াশোনা করেছেন।

খেলোয়াড়ী জীবন 
২০০৬ সালে ২১ বছর বয়সে শ্রীলঙ্কা আর্মি দলে লেগব্রেক বোলার হিসেবে অন্তর্ভুক্ত হন। লঙ্কান ক্রিকেট ক্লাবের বিপক্ষে ঘরোয়া একদিনের খেলায় ১০ ওভার বোলিং করে ২৩ রান দিয়ে ৩ উইকেট লাভ করেন। পরবর্তী পাঁচ বছরে লিস্ট এ ক্রিকেটে ৪৫ খেলায় ১৮.৩৮ রান গড়ে ৭৩ উইকেট লাভ করেন। ২০১১ সালে শ্রীলঙ্কা এ দলের হয়ে ইংল্যান্ড সফর করেন ও ইংল্যান্ড লায়ন্স দলের বিপক্ষে উদ্বোধনী বোলিংয়ে নেমে ছয় উইকেট লাভ করেন। বিষয়টি শ্রীলঙ্কা ক্রিকেটের নির্বাচকমণ্ডলীর দৃষ্টি আকর্ষণে সক্ষম হয় ও তাকে সফরকারী অস্ট্রেলিয়ার বিপক্ষে শেষ দুইটি একদিনের খেলায় অংশগ্রহণের জন্য শ্রীলঙ্কায় ডেকে আনা হয়। এভাবেই তার আন্তর্জাতিক ক্রিকেট অঙ্গনে খেলোয়াড়ী জীবনের সূ্ত্রপাত ঘটে।

তথ্যসূত্র

আরও দেখুন 
 সচিত্র সেনানায়েকে
 শ্রীলঙ্কা জাতীয় ক্রিকেট দল
 ২০১৩-১৪ শ্রীলঙ্কা ক্রিকেট দলের বাংলাদেশ সফর

বহিঃসংযোগ 
 
 

শ্রীলঙ্কান ক্রিকেটার
১৯৮৫-এ জন্ম
জীবিত ব্যক্তি
শ্রীলঙ্কার টেস্ট ক্রিকেটার
শ্রীলঙ্কার একদিনের আন্তর্জাতিক ক্রিকেটার
শ্রীলঙ্কার টুয়েন্টি২০ আন্তর্জাতিক ক্রিকেটার
কন্দুরাতার ক্রিকেটার
ঢাকা ডমিনেটর্সের ক্রিকেটার
খুলনা টাইগার্সের ক্রিকেটার
রাজশাহী রয়্যালসের ক্রিকেটার
ত্রিনবাগো নাইট রাইডার্সের ক্রিকেটার
লাহোর কালান্দার্সের ক্রিকেটার
ফরচুন বরিশালের ক্রিকেটার
বাসনাহিরার ক্রিকেটার
হাম্বানতোতা ট্রুপার্সের ক্রিকেটার
নর্দাম্পটনশায়ারের ক্রিকেটার
শ্রীলঙ্কা আর্মি স্পোর্টস ক্লাবের ক্রিকেটার
সাউদার্ন এক্সপ্রেসের ক্রিকেটার
ইউভা নেক্সটের ক্রিকেটার
ক্যান্ডি ফ্যালকন্সের ক্রিকেটার
কলম্বো স্ট্রাইকার্সের ক্রিকেটার
টেস্ট ক্রিকেটে ৩০০ বা তদূর্ধ্ব উইকেটধারী বোলার

টেস্ট ক্রিকেটে ৩০০ বা তদূর্ধ্ব উইকেট লাভকারী খেলোয়াড়কে তার খেলোয়াড়ী জীবনের উল্লেখযোগ্য অর্জন হিসেবে গণ্য করা হয়ে থাকে। ১৯৬৪ সালে সর্বপ্রথম এ বিরল কৃতিত্বের দাবীদার হচ্ছেন ইংরেজ বোলার ফ্রেড ট্রুম্যান। ১ অক্টোবর, ২০১৯ তারিখ পর্যন্ত মাত্র ৩৩জন বোলার সমগ্র খেলোয়াড়ী জীবনে ৩০০ টেস্ট উইকেট লাভে পারঙ্গমতা প্রদর্শন করতে পেরেছেন। তন্মধ্যে - অস্ট্রেলিয়ার ৬, ভারত, ইংল্যান্ড ও দক্ষিণ আফ্রিকার ৫, ওয়েস্ট ইন্ডিজের ৪, পাকিস্তান ও শ্রীলঙ্কার ৩ এবং নিউজিল্যান্ডের ২জন বোলার এ অর্জনে শামিল হয়েছেন। কিন্তু অদ্যাবধি বাংলাদেশ, জিম্বাবুয়ে, আয়ারল্যান্ড ও আফগানিস্তানের কোন ক্রিকেটার ৩০০ উইকেট লাভে সক্ষমতা দেখাতে পারেননি।

জুন, ২০১৫ সাল পর্যন্ত অবসরগ্রহণকারী শ্রীলঙ্কার বিখ্যাত বোলার মুত্তিয়া মুরালিধরন ৮০০ উইকেট নিয়ে শীর্ষস্থানে রয়েছেন। ইনিংসে সর্বাধিক ৬৭বার পাঁচ উইকেট ও খেলায় ২২বার দশ উইকেট লাভ করেছেন তিনি। ১৯৯৮ সালে শ্রীলঙ্কা দলের ইংল্যান্ড সফরে তিনি খেলায় তার সেরা ১৬/২২০ লাভ করেন স্বাগতিক ইংল্যান্ডের বিপক্ষে। এ কৃতিত্বটি টেস্ট ক্রিকেটের ইতিহাসে পঞ্চম সেরা বোলিং নৈপুণ্য।

অস্ট্রেলিয়ার বিখ্যাত ফাস্ট বোলার ডেনিস লিলি মাত্র ৫৬ টেস্ট খেলে ৩০০তম ক্লাবে যোগ দেন। অন্যদিকে ওয়েস্ট ইন্ডিজের ক্রিকেটার ম্যালকম মার্শাল সেরা বোলিং গড় হিসেবে উইকেট প্রতি ২০.৯৪ রান দিয়ে ৩৭৬ উইকেট লাভ করেছিলেন। ওয়েস্ট ইন্ডিয়ান ল্যান্স গিবস ওভার প্রতি ১.৯৯ রান দিয়েছেন। দক্ষিণ আফ্রিকান বোলার ডেল স্টেইন প্রতি উইকেট লাভে গড় ৪২.৩ বল করেছেন। ভারতের অনিল কুম্বলে ১৯৯৯ সালে পাকিস্তানের বিপক্ষে সেরা বোলিং পরিসংখ্যান গড়ে ১০/৭৪ যা জিম লেকার অস্ট্রেলিয়ার বিপক্ষে ১৯৫৬ সালে গড়া ১০/৫৩ এর পর দ্বিতীয় সেরা।

নির্দেশিকা

৩০০ বা তদূর্ধ্ব টেস্ট উইকেটধারী বোলার 
 মূলতঃ একজন বোলারের সর্বোচ্চসংখ্যক উইকেট দিয়েই এ তালিকা সাজানো হয়েছে।

তথ্যসূত্র

আরও দেখুন 
 টেস্ট ক্রিকেট রেকর্ডের তালিকা
 টেস্ট ক্রিকেট মাঠের তালিকা
 টেস্ট ক্রিকেটে হ্যাট্রিকের তালিকা
 একদিনের আন্তর্জাতিকে ৩০০ উইকেটধারী বোলার
 টেস্ট ক্রিকেট অভিষেকে ৫ উইকেট লাভকারী বাংলাদেশী ক্রিকেটার

বহিঃসংযোগ 

 

টেস্ট ক্রিকেটের রেকর্ডসমূহ
এম এ মান্নান

এম এ মান্নান নামটি নিম্নের ব্যক্তিবর্গকে নির্দেশ করতে পারে:

 এম এ মান্নান (স্নায়ুবিদ), বাংলাদেশী শিক্ষাবিদ, চিকিৎসক ও রাজনীতিবিদ
 এম এ মান্নান (অধ্যাপক), বাংলাদেশ উন্মুক্ত বিশ্ববিদ্যালয়ের সাবেক উপাচার্য
 এম এ মান্নান (চট্টগ্রামের রাজনীতিবিদ), বাংলাদেশের রাজনীতিবিদ যিনি চট্টগ্রাম-৯ ও চট্টগ্রাম-৭ আসনের সাবেক সংসদ সদস্য
 এম. এ. মান্নান (সুনামগঞ্জের রাজনীতিবিদ), বাংলাদেশের রাজনীতিবিদ এবং অর্থ প্রতিমন্ত্রী
 এম. এ. মান্নান (গাজীপুরের রাজনীতিবিদ), বাংলাদেশের রাজনীতিবিদ এবং গাজীপুর সিটি কর্পোরেশনের মেয়র

আবদুল মান্নান 

 আবদুল মান্নান –দ্ব্যর্থতা নিরসন পাতা।

আব্দুল মান্নান 

 আব্দুল মান্নান, দ্ব্যর্থতা নিরসন পাতা।

আরও দেখুন 
 আব্দুল মান্নান চৌধুরী, দ্ব্যর্থতা নিরসন পাতা।
 মুহাম্মদ আবদুল মান্নান, রাজনীতিবিদ এবং সাবেক মন্ত্রী ও সাংসদ।
 আব্দুল মান্নান ভূঁইয়া, বাংলাদেশের রাজনীতিবিদ এবং সাবেক মন্ত্রী ও সাংসদ।
 আবদুল মান্নান সৈয়দ, বাংলাদেশের অগ্রগণ্য আধুনিক কবি, সাহিত্যিক, গবেষক ও সাহিত্য-সম্পাদক।
 আবদুল মান্নান চৌধুরী - ওয়ার্ল্ড ইউনিভার্সিটি অব বাংলাদেশের প্রতিষ্ঠাতা ও উপাচার্য।
 মোহাম্মদ আবদুল মান্নান - বীর বিক্রম খেতাবপ্রাপ্ত মুক্তিযোদ্ধা।
 মোহাম্মদ আবদুল মান্নান (বীর বিক্রম), বীর বিক্রম খেতাবপ্রাপ্ত মুক্তিযোদ্ধা।
 মুহাম্মদ আবদুল মান্নান, রাজনীতিবিদ এবং সাবেক মন্ত্রী ও সাংসদ।
 মুহাম্মদ আব্দুল মান্নান, ইসলামী রাজনীতিবিদ, লেখক ও গবেষক এবং বাংলাদেশ ইসলামী ফ্রন্টের চেয়ারম্যান।
রবার্ট উইলসন

রবার্ট উইলসন একজন মার্কিন পদার্থবিজ্ঞানী। তিনি ফার্মিল্যাব এর প্রথম পরিচালক।

জীবনী 
উইলসন ১৯১৪ সালের ৪ মার্চ জন্মগ্রহণ করেন। তিনি ১৯৩৬ সালে ইউনিভার্সিটি অব ক্যালিফোর্নিয়া, বার্কলে থেকে ব্যাচেলর অব আর্টস ডিগ্রি অর্জন করেন। তিনি ১৯৪০ সালে ডক্টর অব ফিলোসফি ডিগ্রি লাভ করেন। তিনি ১৯৮৫ সালে আমেরিকান ফিজিক্যাল সোসাইটির প্রেসিডেন্ট নির্বাচিত হন।

ক্যালিফোর্নিয়া বিশ্ববিদ্যালয়, বার্কলির প্রাক্তন শিক্ষার্থী
হার্ভার্ড বিশ্ববিদ্যালয়ের শিক্ষক
শিকাগো বিশ্ববিদ্যালয়ের শিক্ষক
কলাম্বিয়া বিশ্ববিদ্যালয়ের শিক্ষক
ন্যাশনাল মেডেল অফ সাইন্স বিজয়ী
এনরিকো ফের্মি পুরস্কার প্রাপক
এলিয়ট ক্রেসন পদক বিজয়ী
১৯১৪-এ জন্ম
২০০০-এ মৃত্যু
আমেরিকান ফিজিক্যাল সোসাইটির বিশিষ্ট সভ্য
মার্কিন যুক্তরাষ্ট্রের জাতীয় বিজ্ঞান অ্যাকাডেমির সদস্য
প্রিন্সটন বিশ্ববিদ্যালয়ের শিক্ষক
কর্নেল বিশ্ববিদ্যালয়ের শিক্ষক
২০শ শতাব্দীর মার্কিন পদার্থবিজ্ঞানী
স্ট্যানলি জর্জ

স্ট্যানলি জর্জ স্ট্যানফোর্ড বিশ্ববিদ্যালয় এর সাবেক চেয়ার।

জীবনী 
জর্জ' পোল্যান্ডের ওয়ারশতে জন্মগ্রহণ করেন। তিনি হার্ভার্ড বিশ্ববিদ্যালয় থেকে ১৯৫৭ সালে ব্যাচেলর অব আর্টস এবং ইউনিভার্সিটি অব ক্যালিফোর্নিয়া, বার্কলে থেকে ১৯৬১ সালে পিএইচডি অর্জন করেন। তিনি ১৯৬১ থেকে ১৯৬৪ সাল পর্যন্ত এবং ১৯৬৬ সালে লরেন্স বার্কলি ন্যাশনাল ল্যাবরেটরিতে কাজ করেন। তিনি ১৯৬৬ সালে স্ট্যানফোর্ড বিশ্ববিদ্যালয় এর পদার্থবিগান বিভাগে সহকারী অধ্যাপক পদে যোগদান করেন। ১৯৬৮ সালে সহযোগী অধ্যাপক এবং ১৯৭৪ সালে পূর্ণ অধ্যাপক পদে যোগদান করেন। তিনি ১৯৭১ সালে আমেরিকান ফিজিক্যাল সোসাইটির ফেলো নির্বাচিত হন।

তথ্যসূত্র 

স্ট্যানফোর্ড বিশ্ববিদ্যালয়ের শিক্ষক
হার্ভার্ড বিশ্ববিদ্যালয়ের প্রাক্তন শিক্ষার্থী
ক্যালিফোর্নিয়া বিশ্ববিদ্যালয়, বার্কলির প্রাক্তন শিক্ষার্থী
১৯৩৭-এ জন্ম
২০২৩-এ মৃত্যু
আমেরিকান ফিজিক্যাল সোসাইটির বিশিষ্ট সভ্য
ওয়ারশের ব্যক্তি
একদিনের আন্তর্জাতিকে ৩০০ উইকেটধারী বোলার

একদিনের আন্তর্জাতিকে ৩০০ বা তদূর্ধ্ব উইকেট লাভকারী খেলোয়াড়কে তার সমগ্র খেলোয়াড়ী জীবনের উল্লেখযোগ্য অর্জন হিসেবে গণ্য করা হয়ে থাকে। অক্টোবর, ১৯৯৬ সালে সর্বপ্রথম এ বিরল কৃতিত্বের অধিকারী হচ্ছেন পাকিস্তানি ফাস্ট বোলার ওয়াসিম আকরাম। এছাড়াও, তিনি ৪০০ ও ৫০০ উইকেটধারী প্রথম বোলার। ২২ মার্চ, ২০১৫ তারিখ পর্যন্ত মাত্র ১২জন বোলার সমগ্র খেলোয়াড়ী জীবনে ৩০০ বা তদূর্ধ্ব ওডিআই উইকেট লাভে পারঙ্গমতা প্রদর্শন করতে পরেছেন। তন্মধ্যে - পাকিস্তান ও শ্রীলঙ্কার ৩, অস্ট্রেলিয়া ও ভারতের ২ এবং দক্ষিণ আফ্রিকা ও নিউজিল্যান্ডের ১জন বোলার এ অর্জনে শামিল হয়েছেন। কিন্তু অদ্যাবধি বাংলাদেশ, ইংল্যান্ড, ওয়েস্ট ইন্ডিজ এবং জিম্বাবুয়ের কোন ক্রিকেটার ৩০০ উইকেট লাভে সক্ষমতা দেখাতে পারেননি।

নির্দেশিকা

৩০০ বা তদূর্ধ্ব ওডিআই উইকেটধারী বোলার 
 মূলতঃ একজন বোলারের সর্বোচ্চসংখ্যক উইকেট দিয়েই এ তালিকা সাজানো হয়েছে।

পাদটীকা

তথ্যসূত্র

আরও দেখুন 
 টেস্ট ক্রিকেট রেকর্ড
 টেস্ট ক্রিকেট মাঠের তালিকা
 টেস্ট ক্রিকেটে হ্যাট্রিকের তালিকা
 টেস্ট ক্রিকেটে ৩০০ উইকেটধারী বোলার
 টেস্ট ক্রিকেট অভিষেকে ৫ উইকেট লাভকারী বাংলাদেশী ক্রিকেটার

বহিঃসংযোগ 

 

একদিনের আন্তর্জাতিক ক্রিকেটের রেকর্ডসমূহ
মালখানগর ইউনিয়ন

মালখানগর ইউনিয়ন বাংলাদেশের মুন্সীগঞ্জ জেলার সিরাজদীখান উপজেলার অন্তর্গত একটি ইউনিয়ন ।

অবস্থান 
ঢাকা থেকে সড়ক পথে ৩২ কিলোমিটার দূরে ইছামতি নদীর তীরে অবস্থিত৷ এর উত্তর-পূর্বে নারায়ণগঞ্জ সদর উপজেলা র বক্তাবলি ইউনিয়ন‚দক্ষিণ-পূর্বে টংগিবাড়ী উপজেলার বেতকা ইউনিয়ন‚ দক্ষিণ-পশ্চিমে মধ্যপাড়া ইউনিয়ন‚পশ্চিমে ইছাপুরা ইউনিয়ন ও উত্তরে বয়রাগাদি ইউনিয়ন অবস্থিত৷

প্রশাসনিক এলাকা 
মালখানগর ইউনিয়ন ১৪টি গ্রাম নিয়ে গঠিত। গ্রামগুলো হল: মালখানগর, গোড়াপীপাড়া, ফেগুনাসার, কাজীরবাগ, ফুরশাইল, নগরফুরশাইল, রায়েরবাগ, আরমহল, নাইশিং, নাটেশ্বর, বাড়ইপাড়া, রথবাড়ী, কৈবর্ত্তসার, দেবীপুরা।

ইতিহাস 
এক সময় এই স্থানটি শহর ছিল। ফেগুনাসারে ১১ শতকের একটি শিব মন্দির আছে। এখানে ১১ শতকের আগে থেকে জনবসতি ছিল। মালখানগর গ্রামের পুরোনো কারুকার্যখচিত দালানগুলো কালের সাক্ষী হয়ে দাড়িয়ে আছে। এক সময়ের হিন্দু প্রধান এ এলাকাটিতে ছিল মুলত অভিজাত হিন্দুদের বাস। সেজন্যই এখানে বহু কালোপাথরের হিন্দু দেব-দেবীর মূর্তি আবিষ্কৃত হয়েছে। ১৯৪৭ সালে দেশ ভাগের পর অধিকাংশ হিন্দুই ভারতে চলে যান।

জনসংখ্যার উপাত্ত 
মালখানগর ইউনিয়নের মোট জনসংখ্যা ১৬৬৬০৷ জনসংখ্যার ঘনত্ব প্রতি বর্গ কিলোমিটারে ৩১১০ জন৷মোট পুরুষ ৮২০৯‚মোট নারী ৮৩৯১৷নারী ও পুরুষের অনুপাত ১০৩:১০১.৫ ৷

উল্লেখযোগ্য ব্যক্তিত্ব 
 বুদ্ধদেব বসু - কবি।
 মাণিক বন্দ্যোপাধ্যায়- লেখক
★মনমোহন মজুমদার।ভারতে সন্ন্যাসী হয়ে স্বামী সত্যানন্দ গিরি নামে পরিচিত(বাংলা ১৩০৩---১৩৭৮)ঝাড়গ্রাম,সেবায়তন,পশ্চিমবংগ,ভারত।
★শৈলেশমোহন মজুমদার,ভারতে সন্ন্যাসী হয়ে নাম হয় স্বামী শুদ্ধানন্দ গিরি (বাংলা ১৩১৪--১৪০০)ঝাড়গ্রাম,সেবায়তন,পশ্চিমবংগ,ভারত।

বহিঃসংযোগ
সোনাক্ষী সিনহা

সোনাক্ষী সিনহা (; জন্ম: ২ জুন ১৯৮৭) বিহারের পাটনার একজন ভারতীয় বলিউড অভিনেত্রী। তিনি ২০১০ সালে সালমান খানের বিপরীতে দাবাং নামক হিন্দি ছবিতে অভিনয়ের মাধ্যমে চলচ্চিত্র শিল্পে আত্মপ্রকাশ করেন, যেটি ২০১০ সালের বলিউডের সর্বোচ্চ ব্যবসা সফল ছবির মর্যাদা লাভ করে। সোনাক্ষী তাঁর অভিনয়ের জন্য ইতিবাচক মন্তব্য লাভ করেন; এছাড়াও শ্রেষ্ঠ নারী চরিত্রে অভিষেকের জন্য ফিল্মফেয়ার পুরস্কার লাভ করেন। সিনহার বেশকিছু ব্যবসা সফল ছবির মধ্যে রাউডি রাঠোর (২০১২) এবং দাবাং ২ (২০১২) অন্যতম। সিনহা এরপর লুটেরা (২০১৩) সিনেমায় অভিনয়ের দক্ষতার জন্য সমালোচকদের প্রশংসা পেয়েছিলেন।

প্রাথমিক জীবন 
অভিনেতা এবং রাজনীতিবিদ শত্রুঘ্ন সিনহা এবং পুনম সিনহা এর কন্যা সোনাক্ষী। তিনি লব সিনহা ও কুশ সিনহা দুই যমজ ভাইদের সাথে তিন সন্তানের সর্বকনিষ্ঠ সন্তান। সোনাক্ষী মুম্বই এর আর্য বিদ্যা মন্দির থেকে তাঁর মাধ্যমিক জীবন সম্পন্ন করেন এবং মুম্বই এর মহারাষ্ট্রের এসএনডিটি ওমেন্স ইউনিভার্সিটি থেকে ফ্যাশন ডিজাইনিং বিষয়ে স্নাতক ডিগ্রী অর্জন করেন।

অভিনয় জীবন 

সোনাক্ষী ২০০৫ সালে মেরা দিল লেকে দেখো ছায়াছবির জন্য পোশাক নকশা, পোশাক ডিজাইনার হিসাবে তাঁর কর্মজীবন শুরু করেন, এবং ল্যাকমে ফ্যাশন সপ্তাহ ২০০৮ এর র‍্যাম্প হিসেবে তার পদচারণা শুরু হয়। এবং এরপর আবার তিনি ল্যাকমে ফ্যাশন সপ্তাহ (২০০৯) যোগ দেন।

চলচ্চিত্রের তালিকা

ডিস্কোগ্রাফি

একক

পুরস্কার এবং মনোনয়ন

তথ্যসূত্র

বহিঃসংযোগ 

 

১৯৮৭-এ জন্ম
জীবিত ব্যক্তি
২১শ শতাব্দীর ভারতীয় অভিনেত্রী
হিন্দি চলচ্চিত্র অভিনেত্রী
তামিল চলচ্চিত্র অভিনেত্রী
ভারতীয় চলচ্চিত্র অভিনেত্রী
ভারতীয় অভিনেত্রী
ভারতীয় কণ্ঠাভিনেত্রী
ভারতীয় পোশাক পরিকল্পনাকারী
ভারতীয় নারী বেশভূষাশৈলী নকশাবিদ
মুম্বইয়ের অভিনেত্রী
বিহারের অভিনেত্রী
বিহারের নারী মডেল
বিহারের নারী ব্যবসায়ী
পাটনার অভিনেত্রী
পাটনার ব্যবসায়ী
সিন্ধি ব্যক্তি
ভারতীয় হিন্দু
শ্রেষ্ঠ অভিনেত্রী বিভাগে জি সিনে পুরস্কার বিজয়ী
শ্রেষ্ঠ নবাগত অভিনেত্রী বিভাগে ফিল্মফেয়ার পুরস্কার বিজয়ী
আন্তর্জাতিক ভারতীয় চলচ্চিত্র অ্যাকাডেমি পুরস্কার বিজয়ী
২১শ শতাব্দীর ভারতীয় নকশাকার
২১শ শতাব্দীর ভারতীয় গায়িকা
২১শ শতাব্দীর ভারতীয় গায়ক
ব্র্যাড হগ

জর্জ ব্র্যাডলি ব্র্যাড হগ (জন্ম: ৬ ফেব্রুয়ারি, ১৯৭১) পশ্চিম অস্ট্রেলিয়ার ন্যারোজিন এলাকায় জন্মগ্রহণকারী অস্ট্রেলীয় ক্রিকেটার। অস্ট্রেলিয়া জাতীয় ক্রিকেট দলের অন্যতম সদস্য হগ বামহাতি চায়নাম্যান বোলার হিসেবে খেলে থাকেন। নিচের সারির ব্যাটসম্যান হিসেবেও দলে অবদান রাখছেন ব্র্যাড হগ। পাশাপাশি অসাধারণ ফিল্ডারের ভূমিকায়ও অবতীর্ণ হন তিনি। এছাড়াও তিনি ক্রিকেটের ধারাভাষ্যকার।

খেলোয়াড়ী জীবন 
নিষিদ্ধ মাদক গ্রহণের অভিযোগে বিখ্যাত লেগ স্পিনার শেন ওয়ার্নের উপর ২০০৩ সালে নিষেধাজ্ঞা ও একদিনের আন্তর্জাতিক থেকে অবসর নেয়ার প্রেক্ষিতে ব্র্যাড হগের আন্তর্জাতিক ক্রিকেটে উত্থান ঘটে। হগ একদিনের আন্তর্জাতিকে অস্ট্রেলিয়ার সফলতম বোলারদের মধ্য ষষ্ঠ ও উইকেট লাভে সফলতম স্পিনারদের মধ্যে দ্বিতীয় স্থানের অধিকারী হিসেবে স্বীকৃতি পান। ২০০৩ ও ২০০৭ সালের ক্রিকেট বিশ্বকাপ বিজয়ী অস্ট্রেলিয়া দলের অন্যতম সদস্য ছিলেন। মাত্র ১৫জন খেলোয়াড়দের একজন হিসেবে তিনি একাধিকবার বিশ্বকাপ বিজয়ী দলের সদস্য হবার গৌরব অর্জন করেন। ২৭ ফেব্রুয়ারি, ২০০৮ তারিখে তিনি আন্তর্জাতিক ক্রিকেট থেকে অবসরের ঘোষণা দেন যা কমনওয়েলথ ব্যাংক সিরিজের পর থেকে কার্যকরী হবে। ২০০৭-০৮ মৌসুমে কমনওয়েলথ ব্যাংক সিরিজ প্রতিযোগিতার পর ৪ মার্চ, ২০০৮ তারিখে আন্তর্জাতিক ক্রিকেটাঙ্গন থেকে অবসর গ্রহণ করেন হগ।

টেস্ট ক্রিকেটে ৫৪.৮৮ গড়ে ১৭ উইকেট লাভ করলেও ১৫৬টি একদিনের আন্তর্জাতিক উইকেট লাভ করেন ২৬.৮৪ রান গড়ে। পাশাপাশি কার্যকর নিম্নসারির ব্যাটসম্যান হিসেবে তাকে অস্ট্রেলিয়ার একদিনের দলের অন্যতম সেরা খেলোয়াড়রূপে বিবেচনা করা হয়।

বিতর্ক 
২০০৭-০৮ মৌসুমে বর্ডার-গাভাস্কার ট্রফি প্রতিযোগিতায় সিডনিতে অনুষ্ঠিত দ্বিতীয় টেস্ট চলাকালে হগ ভারত দলের সাবেক অধিনায়ক অনিল কুম্বলে ও সহঃ-অধিনায়ক মহেন্দ্র সিং ধোনিকে বাস্টার্ড বলেন যা এ উপমহাদেশে সর্বোচ্চ পর্যায়ের গালিগালাজরূপে স্বীকৃত। এরপর বিসিসিআই কর্তৃপক্ষ আনুষ্ঠানিকভাবে হজের বিরুদ্ধে অভিযোগ দাখিল করে। ফলশ্রুতিতে হগকে আন্তর্জাতিক ক্রিকেট কাউন্সিলের গঠনতন্ত্রে নির্দেশিত তৃতীয় স্তরের আইনভঙ্গের দায়ে অভিযুক্ত করা হয় যাতে তার দুই থেকে চার টেস্ট খেলা থেকে বিরত থাকতে হবে। এ ধারায় বর্ণ, ধর্ম, লিঙ্গ, রঙ, গোত্র, জাতি কিংবা গোষ্ঠীর উৎপত্তি সম্পর্কে বলা যাবে না। কিন্তু হগ ভারতীয়দেরকে অপমান করার উদ্দেশ্যে এ শব্দ প্রয়োগ করেননি বলে জানান। ১৪ জানুয়ারি পার্থে প্রাথমিক শুনানীর আয়োজন করা হয়। দুই দলের অধিনায়ক আইসিসি ম্যাচ রেফারি রঞ্জন মাদুগালের মধ্যস্থতায় শান্তি আলোচনা করে অভিযোগ তুলে নেন। কয়েকদিন পর ভারতীয় ক্রিকেট কন্ট্রোল বোর্ড (বিসিসিআই) অভিযোগটি প্রত্যাহার করে নেয়।

তথ্যসূত্র

বহিঃসংযোগ 

 Brad Hogg at Cricinfo

অস্ট্রেলীয় ক্রিকেটার
১৯৭১-এ জন্ম
জীবিত ব্যক্তি
অস্ট্রেলিয়ার টেস্ট ক্রিকেটার
অস্ট্রেলিয়ার একদিনের আন্তর্জাতিক ক্রিকেটার
২০০৩ ক্রিকেট বিশ্বকাপের ক্রিকেটার
২০০৭ ক্রিকেট বিশ্বকাপের ক্রিকেটার
অস্ট্রেলিয়ার টুয়েন্টি২০ আন্তর্জাতিক ক্রিকেটার
সিলেট স্ট্রাইকার্সের ক্রিকেটার
রাজস্থান রয়্যালসের ক্রিকেটার
কেপ কোবরাজের ক্রিকেটার
ওয়ারউইকশায়ারের ক্রিকেটার
ওয়েস্টার্ন অস্ট্রেলিয়ার ক্রিকেটার
পার্থ স্কর্চার্সের ক্রিকেটার
অ্যান্টিগুয়া হকসবিলসের ক্রিকেটার
স্কটিশ বংশোদ্ভূত অস্ট্রেলীয় ব্যক্তি
পশ্চিম অস্ট্রেলিয়া থেকে আগত ক্রিকেটার
কলকাতা নাইট রাইডার্সের ক্রিকেটার
মেলবোর্ন রেনেগেডসের ক্রিকেটার
ওয়েয়াম্বা ইউনাইটেডের ক্রিকেটার
২০শ শতাব্দীর অস্ট্রেলীয় পুরুষ ক্রীড়াবিদ
২১শ শতাব্দীর অস্ট্রেলীয় পুরুষ ক্রীড়াবিদ